મુલાકાત બાદ મીડિયા સાથેની વાતચીતમાં રાહુલ ગાંધીએ કહ્યું કે આ હિંસાથી હિંદુસ્તાનને કોઈ ફાયદો થવાનો નથી.

તેમણે કહ્યું, "અહીં એક સ્કૂલ છે, જેમાં દેશનું ભવિષ્ય છે. અહીં હિંસા અને નફરતે તેને સળગાવી છે, ખતમ કરી છે. તેનાથી કોઈને ફાયદો નથી થયો. હિંસા અને નફરત પ્રગતિના દુશ્મન છે. હિંદુસ્તાનને ભાગલા પડાઈ રહ્યા છે. દેશને સળગાવાઈ રહ્યો છે, તેનાથી હિંદુસ્તાનની ભારતમાતાને કોઈ ફાયદો થવાનો નથી."

તેઓ વધુમાં કહ્યું, "જ્યારે હિંદુસ્તાનમાં હિંસા થાય છે, જ્યારે રાજધાનીમાં હિંસા થાય છે. તેનાથી દુનિયામાં ભારતની જે આબરૂ છે તેને ઠેસ પહોંચે છે. આપણી જે મજબૂતી હતી- ભાઈચારો, એકતા તેને સળગાવી છે, નષ્ટ કરાઈ છે. આ હિંસાથી માત્ર સ્કૂલને નુકસાન નથી પહોંચ્યું પણ હિંદુસ્તાન અને ભારતમાતાને નુકસાન થયું છે."

રાહુલ ગાંધીએ કહ્યું કે હિંદુસ્તાનને જોડીને આગળ વધારવું જોઈએ અને બધાએ પ્રેમથી કામ કરવું પડશે.

કુલદીપસિંહ સેંગર હત્યાકેસમાં પણ દોષી

ભારતીય જનતા પાર્ટીના પૂર્વ ધારાસભ્ય કુલદીપસિંહ સેંગર અને તેમના ભાઈ અતુલસિંહ સેંગરને ઉન્નાવ રેપપીડિતાના પિતાની હત્યા મામલે દોષી ઠેરવવામાં આવ્યા છે.

દિલ્હીની એક કોર્ટે કુલદીપ સેંગરને અકા... બીજા 4000 અક્ષરો માટે લેખ ચાલુ રાખો:
રણ હત્યાના દોષી માન્યા છે.

કુલદીપ સેંગરને ઉન્નાવની યુવતી પર બળાત્કાર મામલે અગાઉ જ દોષી ઠેરવ્યા છે. રેપપીડિતાની વય એ સમયે 15 વર્ષ હતી.

રેપપીડિતાના પિતાનું મૃત્યુ 2018માં ઉન્નાવની એક હૉસ્પિટલમાં થયું હતું. એ સમયે સેંગર આર્મ્સ ઍક્ટના એક કેસમાં પોલીસ કસ્ટડીમાં હતા.

પેટમાં દુખાવાની ફરિયાદ બાદ રેપપીડિતા 55 વર્ષીય પિતાને હૉસ્પિટલમાં ભરતી કરાયા હતા.

પરંતુ પોસ્ટમૉર્ટમ રિપોર્ટમાં જાણવા મળ્યું હતું કે પીડિતાના પિતાને ગંભીર ઈજા થઈ હતી.

તાહિર હુસૈન મુદ્દેના નિવેદનથી પોલીસ પલટી

દિલ્હીના હુલ્લડ અંગે આરોપી તાહિર હુસૈન અંગે આપેલા નિવેદન પરથી દિલ્હી પોલીસ ફરી ગઈ છે. 

પહેલાં દિલ્હી પોલીસે એવું નિવેદન આપ્યું હતું કે હુસૈનને રેસ્ક્યૂ કરવામાં આવ્યા હતા, જોકે બાદમાં પૂર્વોત્તર દિલ્હીના ડેપ્યુટી કમિશનર ઑફ પોલીસે આ વાતને નકારી કાઢી છે. 

ત્રણ ટ્વીટ દ્વારા તેમણે જણાવ્યું કે તા. 24 અને 25 ફેબ્રુઆરી દરમિયાન પોલીસ તેમના ઘરે પહોંચી ત્યારે તેઓ ઘરે જ હતા. તા. 26મી ફેબ્રુઆરીએ ઇન્ટેલિજન્સ બ્યૂરોના કર્મચારી અંકિત શર્માની હત્યાના કેસમાં તેમને આરોપી બનાવવામાં આવ્યા છે અને તેમને ઝડપી લેવા કાર્યવાહી હાથ ધરવામાં આવી છે. 

બીજી બાજુ, તાહિર હુસૈને દિલ્હીની કોર્ટમાં આગોતરા જામીન અરજી કરી છે. 

ઉલ્લેખનીય છે કે દિલ્હીના એડિશનલ કમિશનર ઑફ પોલીસ અજિત કુમાર શિંગલાએ કહ્યું હતું કે તા. 24-25ની મધ્યરાત્રિ દરમિયાન કેટલાક લોકોએ અમને જણાવ્યું હતું કે કૉર્પોરેટર તાહિર હુસૈન ફસાઈ ગયા છે અને અસલામતી અનુભવે છે, ત્યારે તેમને લેનમાંથી બચાવવામાં આવ્યા હતા. 

ગુજરાતના 85% ડૉક્ટરોએ ગ્રામીણ વિસ્તારમાં સેવા ન આપી 

ગુજરાતમાં છેલ્લા બે વર્ષમાં સરકારની મદદથી મેડિકલ કૉલેજમાંથી MBBSની ડિગ્રી પ્રાપ્ત કરનારા આશરે 85% ડૉક્ટર એવા છે, જેમણે ગ્રામીણ વિસ્તારમાં તબીબી સેવા આપવાથી પીછેહઠ કરી છે. 

હિંદુસ્તાન ટાઇમ્સમાં પ્રકાશિત અહેવાલ પ્રમાણે, આ આંકડો મંગળવારે વિધાનસભામાં રજૂ કરવામાં આવ્યો હતો. 

નિયમ પ્રમાણે જે વિદ્યાર્થીઓ સરકારની મદદથી સરકારી કૉલેજમાંથી MBBSની ડિગ્રી પ્રાપ્ત કરે છે, તેમણે ગ્રામીણ વિસ્તારમાં સેવા આપવી ફરજિયાત હોય છે. અને આમ ન કરે તો તેમણે 20 લાખ રૂપિયાનો દંડ ભરવો પડે છે. 

વિધાનસભાના પ્રશ્નોત્તરી કાળ દરમિયાન કૉંગ્રેસ MLAના સવાલના જવાબમાં સ્વાસ્થ્યમંત્રી નીતિન પટેલે કહ્યું હતું, રાજ્યના 2,228 ડૉક્ટરોને 2018-19 દરમિયાન રાજ્યના જુદા-જુદા વિસ્તારમાં નિમવામાં આવ્યા...